hotchpotch/miracl-hf-unified huggingface dataset:
बस्तर राज्य
बस्तर राज्य भारत की स्वतन्त्रता के पूर्व एक रियासत था। इसकी स्थापना १४वीं शताब्दी में हुई थी। माना जाता है कि इसके संस्थापक काकतीय राजवंश के अन्तिम शासक के भाई प्रतापरुद्र द्वितीय थे।
आजकल इसका सम्पूर्ण भाग छत्तीसगढ़ के बस्तर जिले के अन्तर्गत आता है।
१९वीं शताब्दी के पूर्वार्ध में बस्तर राज्य, ब्रितानी राज्य के अधीन मध्य प्रान्त और बरार का हिस्सा बना दिया गया था। भारत के स्वतन्त्र होने के बाद बस्तर राज्य ०१ जनवरी १९४८ को भारत में मिल गया और १९५६ में तत्कालीन मध्य प्रदेश का भाग बना दिया गया। मध्यप्रदेश का विभाजन करके जब सन २००० में छत्तीसगढ़ नामक नया राज्य बना तो बस्तर इस प्रदेश का भाग बना।
नगरनार इस्पात संयंत्र
नगरनार की नगरपालिका वहाँ एक इस्पात संयन्त्र स्थापित कर रही है जिसकी क्षमता ३० लाख टन प्रति वर्ष होगी। यह एकीकृत संयन्त्र होगा और हाईस्मेल्त प्रौद्योगिकी (HiSmelt technology) पर आधारित होगा। नगरनार, जगदलपुर से १६ किमी की दूरी पर स्थित है। इस संयन्त्र की स्थापना का खर्च लगभग २० हजार करोड़ आएगी।
अक्टूबर २०१८ के अंत में नगरनार स्टील प्लांट की कमीशनिंग करने की दिशा में जारी प्रक्रिया के छठे चरण में कोक ओवन की चार्जिंग कार का उद्घाटन किया गया था।
छत्तीसगढ़ के नगरों की सूची
छत्तीसगढ़ में कुल २७ जिले हैं जिनकी कुल जनसंख्या सन २०११ में २,५५,४०,१९६ थी। इस प्रदेश की जनसंख्या का एक बड़ा भाग नगरों में रहता है। रायपुर, भिलाई, दुर्ग, बिलासपुर आदि प्रमुख नगर हैं।
नीचे दिए गए आंकड़े सन २०११ की जनगणा के अनुसार हैं।
दलपत सागर
दलपत सागर एक झील है जो जगदलपुर के भीतर स्थित है। यह छत्तीसगढ़ की सबसे बड़ी कृत्रिम झीलों में से एक है। वर्षा जल को जमा करने के लिए इसे ४०० से अधिक वर्ष पहले राजा दलपत देव काकतीय ने बनवाया था। इस झील के मध्य में एक द्वीप है जिस पर एक प्राचीन मंदिर स्थित है। मन्दिर, भगवान शंकर का है। वहाँ तक पहुँचने के लिए चप्पू नाव या मछली पकड़ने की नाव लेनी पड़ती है। यह झील ३५० हेक्टेयर क्षेत्रफल पर फैली हुई है। यद्यपि इस झील को मुख्य रूप से वर्षाजल और फसल के लिए बनाया गया था, परन्तु वर्तमान में, यह मछलियों का एक प्रमुख स्रोत है।स्थानीय प्रशासन द्वारा इस झील का कायाकल्प कर इसे बहुत खूबसूरत बनाया गया है।रौशनी से नहाया यह दलपत सागर आज हर किसी के लिए आकर्षण का केंद्र है।यहां एक छोटा सा पार्क बनाया गया है जहाँ बैठने की सुविधा की गई है।
होमी मोदी
सर होरमसजी फिरोजशाह मोदी (23 सितम्बर 1881 – 9 मार्च 1969) एक प्रसिद्ध पारसी व्यवसायी थे जो टाटा समूह से जुड़े थे। वे उत्तर प्रदेश के प्रथम राज्यपाल बनाए गए थे। उन्हें प्रायः होमी मोदी के नाम से जाना जाता है।
झाबुआ राज्य
झाबुआ राज्य भारत के स्वतन्त्र होने से पूर्व एक देशी रियासत था। इसकी राजधानी झाबुआ नगर में थी। इस राज्य के अधिकांश भाग में भील आदिवासी रहते थे।उमरकोट, झाबुआ का ठिकना था।
रानी सती
रानी सती, राजस्थान की एक वीराङ्गना थीं जिन्हें नारायणी देवी या दादीजी भी कहते हैं। इनका जीवनकाल के बारे में ठीक-ठीक पता नहीं है किन्तु १३वीं से १७वीं शताब्दी के बीच इनका जीवनकाल माना जाता है। अपने पति के मृत्यु के पश्चात वे सती हो गयीं थीं। उनके नाम से राजस्थान और अन्य स्थानों पर अनेक मन्दिर बनाए गए हैं जिनमें से झुंझनू का राणी सती मन्दिर अत्यन्त भव्य और प्रसिद्ध है।
रानी सती मन्दिर
राणी सती दादी मन्दिर राजस्थान के झुंझुनू जिले में स्थित है। रानी सती की पूजा के लिए समर्पित यह सबसे बड़ा मन्दिर है। रानी सती की पूजा के लिए अन्यत्र भी बहुत से मन्दिर बने हैं किन्तु यह सबसे भव्य और प्राचीन है।
राष्ट्रीय औषधीय शिक्षा एवं अनुसंधान संस्थान, रायबरेली
नेशनल इंस्टीट्यूट ऑफ फार्मास्युटिकल एजुकेशन एंड रिसर्च, रायबरेली (नाईपर-रायबरेली) 2008 में स्थापित एक भारतीय सार्वजनिक फार्मेसी अनुसंधान विश्वविद्यालय है जो लखनऊ (उत्तर प्रदेश) के परिगमन परिसर में चल रहा है।
अभिन्न श्याम गुप्ता
अभिन्न श्याम गुप्ता (जन्म; २२ अक्टूबर १९७९, इलाहाबाद) भारत के पुरुष बैडमिंटन खिलाड़ी है। वर्तमान में यह इलाहाबाद शहर में रहते है और यह एकल में एक राष्ट्रीय चैंपियन है। गुप्ता ने पुरुषों के एकल में २००४ ग्रीष्मकालीन ओलंपिक में बैडमिंटन खेला, दक्षिण कोरिया के पार्क ताई-सांग से ३२ के दौर में हार गए थे।
गुप्ता को भारतीय बैडमिंटन में उनके योगदान के लिए अर्जुन पुरस्कार से सम्मानित किया गया।
अभिन्न इलाहाबाद विश्वविद्यालय से बी कॉम पास हैं। वे वर्तमान रूप से इंडियन ऑइल कॉर्पोरेशन लिमिटेड, सूबेदार टर्मिनल, इलाहाबाद में उप प्रबंधक (डिप्टी मैनेजर) हैं।
अभिन्न २००४ का लिम्का बुक रिकॉर्ड रखते हैं। वे भारत के पहले शटलर हैं जो सभी श्रेणियों में राष्ट्रीय चैम्पियन रहे हैं - मिनि, सब-जूनियर, जूनियर (दो बार) और सीनियर (दो बार) ।
संजय टंडन
संजय टंडन (जन्म १० सितंबर १९६३ ) भारतीय जनता पार्टी में एक भारतीय राजनेता है। वह वर्तमान में चंडीगढ़ में भारतीय जनता पार्टी के राज्य अध्यक्ष हैं। उनके पिता बलराम दास टंडन हैं, जो पंजाब के एक वरिष्ठ सम्मानित भाजपा नेता थे। उन्होंने १४ वर्षों तक पंजाब में नगर सलाहकार के रूप में कार्य किया और पंजाब में ६ विधानसभा चुनाव जीते। ४ अलग-अलग मौकों पर उन्होंने पंजाब के वरिष्ठ कैबिनेट मंत्री के पद का पदभार संभाला। संजय ने अपने पिता की जीवनी "बलरामजी दास टंडन: एक प्रेरक चरित्र" लिखी है, जिसे सरदार प्रकाश सिंह बादल के साथ चंडीगढ़ के टैगोर थियेटर में लालकृष्ण आडवाणी द्वारा रिलीज की गयी थी। उनके दामाद न्यायमूर्ति मदन मोहन पुंछी हैं जो १९९८ में भारत के मुख्य न्यायधीश के रूप से सेवानिवृत्त हुए थे।
संजय टंडन ने चंडीगढ़ में दयानंद एंग्लो वैदिक कॉलेज, से अपनी उच्च विद्यालयी शिक्षा पूरी की। जिसके बाद, संजय ने पंजाब विश्वविद्यालय, चंडीगढ़ से अपने बीकॉम (एकाउंटेंसी में ऑनर्स) किया। यह भारतीय सनदी लेखाकार संस्थान के एक साथी सदस्य हैंऔर भारत के आईसीडब्लूएआई के एक सहयोगी सदस्य भी हैं।
संजीव टंडन एक चार्टर्ड एकाउंटिंग फर्म (एस टंडन एंड एसोसिएट्स) के प्रबंध भागीदार, लेखा परीक्षा और परामर्श सेवाओं के लिए जाने जाते हैं। उनकी कंपनी कॉम्पिटेंट सिनर्जीज कॉल सेंटर और बीपीओ चलाती है जो ५००० से अधिक लोगों को प्रत्यक्ष और अप्रत्यक्ष रोजगार प्रदान करती है।संजय टंडन ने अपनी पत्नी के साथ पांच पुस्तके लिखी है जिसमें प्रेरणादायक छोटी कहानियां हैं जो निन्म नामों से है- इन्होंने "बलरामजी दास टंडन - एक प्रेरक चरित्र" नामक अपने पिता की जीवनी भी लिखी।
संजय टंडन ने एक गैर सरकारी संगठन (एनजीओ) को "सक्षम फाउंडेशन" के नाम से पदोन्नत किया है।
किम किल्सन
किम किल्सन (जन्म 30 नवंबर 1 9 66) एक ग्रीनलैंडिक राजनेता है। वह ग्रीनलैंड के प्रधान मंत्री और 2014 से सिअमट पार्टी के नेता हैं। [1]
ट्यूबरस स्तन
ट्यूबरस स्तन का रोग जन्मजात असामान्यता का परिणाम हैं जो पुरुषों और महिलाओं दोनों में पाया जाता हैं। यह समस्या युवावस्था के दौरान स्तन विकास में कमी के कारण और जब स्तन सामान्य रूप से और पूरी तरह से विकसित करने में विफल हो जातें हैं तब वह ट्यूबरस स्तन कहलाते हैं। इस स्थिति से दुनिया में पांच प्रतिशत लोग प्रभावित हैं, जिनका इलाज सर्जरी द्वारा किया जाता हैं।  ट्यूबरस स्तन की विकृति पहली बार रीस और एस्टन द्वारा १९७६ में वर्णित की गया था। इस रोग को सर्जिकल वर्गीकरण से पता लगाया जाता है, जिससे यह भी पता लगया जाता हैं की स्तन के कौन से क्षेत्र प्रभावित हैं। वर्गीकरण के बाद स्तन को तीन ग्रेड में विभाजित किया जाता हैं और यह पता लगाया जाता हैं की स्तन के किस भाग में यह रोग उत्पन्न हुआ हैं:
यह स्थिति को संकुचित स्तन, ट्यूबलर स्तन, स्नूपी स्तन हर्निएटेड एरोलर कॉम्प्लेक्स, शंकु स्तन, डोमिन निप्पल, निचले ध्रुव हाइपोप्लासिया और हाइपोप्लास्टिक स्तन के नाम से भी जनि जाती हैं।
ट्यूबरस स्तन केवल छोटे या अविकसित स्तन नहीं होते हैं। स्तन की उपस्थिति पर इस स्थिति का प्रभाव हल्के से गंभीर रूप से हो सकता है, और इस स्थिति की अन्य विशिष्ट विशेषताओं में शामिल हैं: विस्तारित, प्फ्फी ऐरोला, स्तनों के बीच में असामान्य रूप से चौड़ा अंतर, न्यूनतम स्तन ऊतक, सामान्य स्तन फोल्ड से अधिक, और सीने की दीवार पर संकीर्ण आधार।
ट्यूबरस स्तनों की उपस्थिति संभावित रूप से शल्य चिकित्सा प्रक्रियाओं के माध्यम से बदली जा सकती है, जिसमें ऊतक विस्तार विधि और स्तन प्रत्यारोपण भी शामिल हैं। ट्यूबरस स्तन जन्मजात रोग हैं, इसलिए इसका उपचार यूनाइटेड किंगडम में राष्ट्रीय स्वास्थ्य सेवा में ही संभव है।
डरहम विश्वविद्यालय
डरहम विश्वविद्यालय (Durham University ; विधिक रूप से 'University of Durham') उत्तर पूर्व इंग्लैण्ड के डरहम में स्थित एक सार्वजनिक अनुसन्धान विश्वविद्यालय है। इसकी स्थापना १८३२ में हुई थी।
एमराल्ड टैबलेट
एमराल्ड टैबलेट (Emerald Tablet) एक ग्रन्थ है जिसका यूरोपीय अलकेमिस्टों में बहुत सम्मान था। इसे Smaragdine Table, या Tabula Smaragdina भी कहते हैं। ऐसा माना जाता रहा है कि इसमें 'प्राइमा मैटेरिया' के ट्रान्सम्यूटेशन के रहस्य लिखे हुए हैं। यह ठीक-ठीक पता नहीं है कि यह पुस्तक किस मूल ग्रन्थ के आधार पर लिखी गयी है।
अंगमी जपू फिजो
अंगमी जपो 1904 से 1990 तक नागालैंड राष्ट्रवाद के नेता थे।उन्होंने नागालैंड की आम जनता से देश और राज्य के प्रति चल रहे सैन्य कार्यवाही को सैन्य विद्रोह का नाम दिया और इसे समाप्त खत्म करने में खासी पहल की था। शुरुआत के चरणों में इन्होंने शांति स्थापित करने के लिए अलग-अलग असामीय, गैरो, ख़ासी, लुशाई, मिकिरस,अबॉर्श,इत्यादि से मिले।
वे पूर्वी पाकिस्तान चले गए थे जो अब बांग्लादेश बन चुका है। वहाँ से दिसंबर 1956 के लगभग लंदन चले गए थे।नागालैंड नॅशनल कॉउन्सिल का वे वहाँ से भी आंदोलन को चलाते रहे। उनका निधन 1990 को लंदन में ही हो गया। उनके 11 बच्चे थे।
अल्ट्रासाउंड परिक्षण
अल्ट्रासाउंड परिक्षण में उच्च आवृत्ति की ध्वनि तरंगों (High-frequency sound waves) का इस्तेमाल किया जाता है तथा इन तरंगों की मदद से शरीर के अंदर की तस्वीरें निकाली जाती हैं। अल्ट्रासाउंड या सोनोग्राफी सुरक्षित स्कैन होते हैं, क्योंकि इनमें विकिरणों (Radiation) की जगह ध्वनि तरंगों या गूँज (Echoes) का इस्तेमाल किया जाता है।
अल्ट्रासाउंड परिक्षण से प्राप्त तस्वीर में हड्डी जैसे ठोस उत्तक सफेद और सौम्य उत्तक स्लेटी (ग्रे) और चितकबरे दिखाई देते हैं। तरल पदार्थ (जैसे एमनियोटिक द्रव्य, जिसमें शिशु रहता है), तरंगों के प्रति कोई प्रतिध्वनि नहीं करता, इसलिए तस्वीर में काला दिखाई देता है। चिकित्सा क्षेत्र में यह गर्भावस्था में शिशु के स्वास्थ्य, पथरी या पेट से जुड़ी बीमारियों व अन्य कई बीमारियों के बारे में जानकारी देता है।
शोधों में साबित हुआ है कि अल्ट्रासाउंड से निकलने वाली रेडियोएक्टिव तरंगों से होने वाले बच्चे के दिमाग पर नकारात्मक असर पड़ता है और बच्चे के मानसिक विकास में बाधा आती है। पर यह परीक्षण और मशीन पर निर्भर है। इसके अतिरिक्त संबंधित व्यक्ति की स्थिति और सहनशीलता पर भी यह निर्भर करता है।
मेघयंती तारा
मेघयंती या मेरोपी (Merope), जिसका बायर नामांकन २३ टाओरी (23 Tau या 23 Tauri) है, वृष तारामंडल में स्थित एक तारा है। यह कृत्तिका तारागुच्छ का सदस्य है और इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड +४.१७ है। यह पृथ्वी से ३८० प्रकाशवर्ष दूर है। मेघयंती एक नीला-सफ़ेद बी-श्रेणी का दानव तारा है। इस तारे के कुछ लक्षण ऐसे हैं कि सम्भव है कि यह वास्तव में एक द्वितारा हो, लेकिन यह पूरी तरह स्थापित नहीं हुआ है।
नितत्नी तारा
नितत्नी या टेयिजिटा (Taygeta), जिसका बायर नामांकन १९ टाओरी (19 Tau या 19 Tauri) है, वृष तारामंडल में स्थित एक तारा है। यह कृत्तिका तारागुच्छ का सदस्य है और इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड +४.२९ है। पृथ्वी से एक दिखने वाला यह तारा वास्तव में तीन तारों का एक मंडल है, जिसमें एक १९ टाओरी ए (19 Tauri A) द्वारा नामांकित द्वितारा और दूसरा १९ टाओरी बी (19 Tauri B) नामक तारा है। द्वितारे के दो तारों का नामांकन १९ टाओरी ए ए (19 Tauri A a) और १९ टाओरी ए बी (19 Tauri A b) है। १९ टाओरी ए पृथ्वी से ४४० प्रकाशवर्ष दूर है।
भारतीय जादू का इतिहास
भारत में जादू का इतिहास बहुत पुराना है। २०वीं और २१वीं शताब्दी में गाँव-गाँव घूमकर जादू का खेल दिखाने वाले मदारी बहुत सामान्य बात है। १९वीं और २०वीं शताब्दी में भारतीय जादूगर व्यापार मेलों के समय एवं अन्य अवसरों पर यूरोप भेजे जाते थे। भारतीय जादू के प्रमुख चालों (ट्रिक) में रसी चाल, टोकरी चाल तथा कप और गेंद सम्मिलित हैं।
मायंग
मायंग (Mayong) भारत के असम राज्य के मरिगाँव ज़िले में स्थित एक बस्ती है। यह ब्रह्मपुत्र नदी के किनारे बसा हुआ है।
मायंग 'तंत्र क्रिया' के लिए प्रसिद्ध है। यह गाँव ब्रह्मपुत्र नदी के तट पर बसा हुआ है और गुवाहाटी से लगभग ४० किमी की दूरी पर है। पूर्व काल में इसे 'काले जादू की धूरी' कहा जाता था जिसके कारण आज भी यह पर्यटकों के आकर्षण का केन्द्र बना हुआ है।
'मायंग' शब्द की उत्पत्ति कई तरह से की जाती है जिसमें सबसे प्रमुख है, संस्कृत शब्द माया से इसकी व्युत्पत्ति। इसके अलावा दिमासा भाषा में मियाङ शब्द का अर्थ है हाथी। इसी तरह मा (शक्ति माँ) और 'अंग' मिलाकर भी इसकी व्युत्पत्ति मानी जाती है। कुछ लोग यह भी मानते हैं कि मणिपुर के मोइरंग के मूल निवासी इस क्षेत्र में बसे हुए थे जिसके कारण इसे मायंग कहा जाने लगा।
मन्नत नूर
मन्नत नूर पंजाबी फ़िल्म इंडस्ट्री के गायक है। लौंग लाची' गाने को मन्नत नूर ने गाया है। मार्च 2018 में रिलीज हुई उनकी फिल्म 'लौंग लाची (Laung Laachi)' का टाइटल ट्रैक काफी प्रसिद्ध है। असली नाम केलमाश है। हिंदू है और राजपूत परिवार से ताल्लुक रखती है। जम्मू के जिला रियासी के गांव जुड्डा की निवासी है। मां का नाम गुर्रा देवी, पिता तेजाराम है। एक भाई और बहन भी है। मन्‍नत नूर ने 12वीं की पढ़ाई के बाद पंजाब का रुख कर लिया।
जर्मनी की राजनीतिक प्रणाली
जर्मनी एक लोकतान्त्रिक, संघीय, संसदीय रिपब्लिक है। इसकी संघीय विधायी शक्तियाँ बन्दस्ताग (जर्मनी की संसद) तथा बन्दस्त्रात (जर्मनी के राज्यों की प्रतिनिधि सभा) में निहित हैं।
चुपुणिका तारा
चुपुणिका या प्लायोनी (Pleione), जिसका बायर नामांकन २८ टाओरी (28 Tau या 28 Tauri) है, वृष तारामंडल में स्थित एक तारा है। यह कृत्तिका तारागुच्छ का सदस्य है और इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड +५.०९ है। यह कृत्तिका तारागुच्छ में अपने से अधिक तेजस्वी वर्षयंती तारे (ऐटलस, Atlas) के पड़ोस में स्थित होने के कारण कठिनाई से दिखता है। पृथ्वी से एक दिखने वाला यह तारा वास्तव में एक द्वितारा है। इसका मुख्य तारा "चुपुणिका ए" (Pleione A) कहलाता है। यह सूरज से १९० गुना अधिक कांतिमान रखने वाला बी-श्रेणी का तारा है। इसकी घूर्णन गति बहुत अधिक है (आकरनार तारे से भी अधिक) और यदि ज़रा-भी अधिक होती तो तारा टूट सकता था।
हम हो गये आप के
हम हो गये आप के 2001 में बनी हिन्दी भाषा की प्रेमकहानी फ़िल्म है जिसका निर्देशन अगत्यन द्वारा किया गया है और फ़रदीन ख़ान और रीमा सेन इसमें मुख्य भूमिकाओं में है। इसका निर्माण वीनस रिकॉर्ड्स & टेप्स ने किया और ये रीमा की पहली हिन्दी फ़िल्म है। फिल्म सफल नहीं रही थी।
अमीर और बिगड़ैल ऋषि ओबेरॉय (फ़रदीन ख़ान) एक विशाल बंगले में रहता है और ओबेरॉय परिवार में एकमात्र संतान है। ऋषि एक इश्कबाज है, और अक्सर पीता है। एक दिन वह एक आकर्षक युवा महिला चाँदनी गुप्ता (रीमा सेन) नाम से मिलता है और उसके द्वारा मोहित होता है। चाँदनी ऋषि की आदतों से प्रभावित नहीं हैं और उसे अनदेखा करती है। चाँदनी को एक संगठन में काम मिल जाता है, और वो अपने सहकर्मी मोहन सचदेव को चाहती है। मोहन ऋषि के व्यापार साम्राज्य में एक टाइपिस्ट के रूप में कार्यरत है। दुर्भाग्यवश दोनों पक्षों के बीच वित्तीय संकटों के कारण मोहन के माता-पिता शादी के खिलाफ है। नतीजतन मोहन किसी और से शादी करता है। जब ऋषि को इसके बारे में पता चला है और चाँदनी को दोस्त के रूप में सांत्वना देने की पेशकश करता है। धीरे-धीरे धीरे-धीरे ऋषि अपने को बदलता है और चाँदनी और वो आवश्यक समायोजन करते हैं जिसके परिणामस्वरूप दोनों प्यार में पड़ते हैं।
भारतीय प्रशासनिक कर्मचारी महाविद्यालय, हैदराबाद
भारतीय प्रशासनिक कर्मचारी महाविद्यालय या भारतीय प्रशासनिक स्टाफ कॉलेज (Administrative Staff College of India / ASCI) की स्थापना १९५६ में भारत सरकार और उद्योग प्रतिनिधियों द्वारा सम्मिलित रूप से की गयी थी। इसका उद्देश्य प्रबन्धन विकास के क्षेत्र में प्रशिक्षण प्रदान करना था। हैदराबाद में यह संस्थान उसी भवन में स्थित है जो पहले बरार के राजकुमार का महल था और जिसका नाम बेल्ल विस्ता था।
भालिया
भालिया (Bhaliya)जो कि एक जाट गोत्र है। भालिया गौत्र के मूल पुरुष भलभा जी है। भलभाजी से भालिया जाट हुआ । चौधरी भालभाजी ने भरसेली गाव बसाया संवत् 1249(बारह सौ उंपचास) में।
__सूचीबद्ध__
आशा अग्रवाल
आशा अग्रवाल एक पूर्व भारतीय महिला मैराथन चैंपियन और अर्जुन पुरस्कार से सम्मानित खिलाड़ी हैं।
आशा अग्रवाल ने २७ जनवरी, १९८५ को हांगकांग मैराथन जीता था। सितंबर १९८५ में उन्होंने जकार्ता में एशियाई ट्रैक और फील्ड मीटिंग में स्वर्ण पदक जीता, जिसमें २ घंटे ४८ मिनट और ५१ सेकंड का रिकॉर्ड बनाया था, जो अभी भी कायम है। उन्होंने १९८९ में दिल्ली में फ्रीडम रेस भी जीती, १९८६ में त्रिनिदाद मैराथन और २ घंटे ५० मिनट में २६ में से आठ रन प्राप्त किये थे।
आंकेतिल द्यूपरों
आंकेतिल द्यूपरों (Abraham Hyacinthe Anquetil-Duperron ; 7 दिसम्बर 1731 - 17 जनवरी 1805) पहला व्यावसायिक फ्रान्सीसी भारतविद था। उसने ही इस विद्या के लिए सांस्थानिक संरचना (फ्रेमवर्क) सम्बन्धी विचार किया। उसकी प्रेरणा से ही उसकी मृत्यु के एक शताब्दी पश्चात 'अति-पौर्वात्य फ्रान्सीसी विद्यालय' (École française d'Extrême-Orient) स्थापित किया गया। 'पुद्दुचेरी का फ्रान्सीसी संस्थान' (Institut français de Pondichéry) का नामकरण उसके नाम पर ही किया गया है।
जेट स्ट्रीम
जेट धाराएं पृथ्वी सहित कुछ ग्रहों के वायुमंडल में तेजी से बहने व घूमने वाली हवा धाराएं हैं। पृथ्वी पर, मुख्य जेट धाराएं ट्रोपोपोज की ऊंचाई पर स्थित होती हैं और वे पश्चिम से पूर्व ओर बहती हैं। उनके पथ आम तौर पर एक घूमने वाला आकार के होते है। जेट स्ट्रीम दो या दो से अधिक हिस्सों में विभाजित हो सकती है, एक धारा में जुड़ सकती है, या जेट की दिशा के विपरीत दिशाओं में बहती है।
सबसे तेज गति की जेट धाराएं समुद्र तल से 9-12 किमी (30,000-39,000 फीट) ऊंचाई पर ध्रुवीय जेट हैं, और उच्च ऊंचाई और कुछ कमजोर उपोष्णकटिबंधीय जेट 10-16 किमी (33,000-52,000 फीट) पर हैं। उत्तरी गोलार्ध और दक्षिणी गोलार्ध में प्रत्येक ध्रुवीय जेट और एक उपोष्णकटिबंधीय जेट है। उत्तरी गोलार्द्ध में ध्रुवीय जेट मध्य अमेरिका, यूरोप और एशिया और उनके मध्यवर्ती महासागरों के ऊपर बहती है, जबकि दक्षिणी गोलार्ध की ध्रुवीय जेट ज्यादातर अंटार्कटिका  के ऊपर बहती है।
चुणीलाल बसु
राय बहादुर चुणीलाल बसु (१३ मार्च, १८६१ - ०२ अगस्त, १९३०) भारत के एक रसायनज्ञ, विज्ञानसाधक, चिकित्सक और देशप्रेमी थे। वे रसायन विज्ञान के मेधावी विद्यार्थी थे। उन्होने ग्रामीण बंगाल में स्वच्छता और स्वास्थ्य के विषय में जागरूकता फैलाने का प्रयास किया। अनेक दृष्टियों से वे अपने समय से आगे थे। उस समय वे खाद्य पदार्थों में मिलावट एवं पर्यावरण के प्रदूषण की बात करते थे। २०वीं शताब्दी के आरम्भिक दिनों में वे सन्तुलित भोजन और व्यायाम के महत्व पर प्रकाश डालते थे। उन्होने कहा था कि हमारा (बंगाल का) वर्तमान भोजन सही नहीं है।
बसु का जन्म कोलकाता में १८६१ में हुआ था। उन्होने स्कॉटिश चर्च कॉलेज और उसके बाद कोलकाता मेडिकल कॉलेज से शिक्षा ग्रहण की। उनकी आर्थिक स्थिति चिकित्सा शिक्षा के उपयुक्त नहीं थी जिसके कारण उनको बहुत संघर्ष करना पड़ा। अन्ततः वे एक महान चिकित्सक हुए। उनके दो लेख ( चेचक की रोकथाम ; भारत में मधुमेह के बारे में कुछ प्रेक्षण) उनकी विद्वता के प्रमाण हैं। वे बंगाल सरकार के १८८९ से १०२० तक रासायनिक परीक्षक थे। उनकी सबसे बड़ी उपलब्धि भारतीय विष अधिनियम पारित कराना था जिसके द्वारा विषकारक पदार्थों का मुक्त क्रय-विक्रय रोका गया। रसायन विज्ञान, खाद्य विज्ञान और चिकित्सा के क्षेत्र में उनके योगदान के लिए ब्रितानी सरकार ने उन्हें १८९८ में राय बहादुर की पदवी से सम्मानित किया था। १९२१ में उन्हें कलकता का शेरिफ चुना गया।
चुणीलाल बसु केवल रसायनविज्ञानी, चिकित्सक और समाजसुधारक ही नहीं थे बल्कि वे एक अच्छे लेखक भी थे।
असमस्तनता
असमस्तनता वह स्तन रोग हैं जिसमें स्तनों के आकार में गंभीर विषमता या असमानता पाई जाती हैं, जिससे स्तनों में अंतर दिखाई देता हैं। अर्थात जब दोनों स्तनों में बहुत अधिक अंतर दिखाई देने लगता हैं तब इस रोग का निर्णय होता हैं।
इलाज
असमस्तनता सर्जिकल स्तन वृद्धि या रीडकशन से ठीक किया जा सकता है। स्तन वृद्धि से स्तन प्रत्यारोपण के लिए प्लास्टिक शल्य चिकित्सा से स्तन का आकार बढ़ाने, आकार बदलने, और स्तन के बनावट के बनावट को बदलने के लिए उपयोग किया जाता हैं। और स्तन रीडकशन मेमोप्लास्मी से बड़े स्तनों के आकार को कम करने के लिए प्लास्टिक सर्जरी का उपयोग किया जाता हैं।
नादिया अली
नादिया अली एक पाकिस्तानी पॉर्न फिल्म अभिनेत्री और मॉडल है। नादिया का बुर्क़ा/हिजाब पहन फिल्म बनाना उनकी पोर्न फिल्मो का मुख्य आकर्षण है।
यौन वर्जित होने और उसके अवसरों को बढ़ाने के लिए अली को पॉर्न में हिजाब पहनने के लिए प्रोत्साहित किया गया था। "वुमन ऑफ़ द मिडिल ईस्ट" नामक उनकी एक पॉर्न फ़िल्म है। ये उसी तरह है जैसे ओसामा बिन लादेन का पोर्न कलेक्शन। पॉर्न इण्डस्ट्री में आने के बारे में उन्होंने बताया कि सैन फ़्रांसिस्को के एक सलून में काम करने के दौरान एक बार मुझे पैसों की तंगी हो गई।
उन्होंने पाकिस्तान में पितृसत्ता के लिए पन्थ की बजाय संस्कृति को दोषी ठहराया। उसने कहा है कि उसके पास हिजाब में पॉर्न में प्रदर्शन करने के लिए पाकिस्तान से "प्रतिबन्धित" किया गया था।
2016 में, उन्होंने बीस पॉर्न दृश्य बनाने के बाद पॉर्न उद्योग छोड़ दिया, क्योंकि उन्हें अपनी 21 वीं फिल्म का विचार मिला, जो डोनाल्ड ट्रम्प जैसा व्यक्ति एक मुस्लिम महिला के साथ यौन सम्बन्ध रखने वाले के बारे में सोच रहा था, जो निराशाजनक था। 2016 ऑरलैंडो नाइट क्लब गोलीबारी के बाद फ्लोरिडा में प्रदर्शन करने के लिए उनकी बुकिंग बैकलाश के डर के लिए रद्द कर दी गई थी। पॉर्न मनोरंजन को बड़ी चीजों के लिए "कदम उठाने वाला पत्थर" कहा, उसने रिफाइनरी 29 को बताया कि वह सौंदर्य व्यवसाय में जाना चाहती है।
डाकिनी
हिन्दू धर्म एवं बौद्ध धर्म के वज्रयान सम्प्रदाय में डाकिनी (तिब्बती : མཁའ་འགྲོ་མ་, Wylie: mkha' 'gro ma, THL: Khandroma; मंगोली : хандарма; चीनी : 空行母; pinyin: Kōngxíng Mǔ; alternatively Chinese: 荼枳尼; फिनयिन: Túzhǐní) में पवित्र मानी जाने वाली स्त्री प्रकृति की आत्माओं को कहते हैं। मानव रूप में स्थित स्त्रियों को भी 'डाकिनी' कहा जाता है जिनमें कुछ मात्रा में आध्यात्मिक शक्ति का विकास हो चुका हो। कभी-कभी 'डाकिनी' के संगत पुरुष प्रकृति की पवित्र आत्मा को 'डाक' कहा जाता है।
डाकिनी और डाक का उपयोग बहुत प्राचीन साहित्य में नहीं मिलता। इनका उपयोग मध्यकालीन ग्रन्थों (जैसे भागवत पुराण, ब्रह्म पुराण, मार्कण्डेय पुराण, और कथासरित्सागर आदि) में मिलता है।
मेकाट्रॉनिक्स
यंत्रट्रॉनिकी या मेकाट्रॉनिक्स (mechatronics) इंजीनियरी की अन्तरविषयी विधा है जिसमें यांत्रिक इंजीनियरी, रोबोटिकी, इलेक्ट्रॉनिकी, संगणक इंजीनियरी, संचार इंजीनियरी, सिस्टम इंजीनियरी, और नियंत्रण इंजिनीयरी आदि की प्रणालियों की मिश्रित प्रणाली का अध्ययन और डिजाइन किया जाता है। यंत्रट्रॉनिकी का उद्देश्य ऐसे प्रक्रम की डिजाइन करना है जिसमें उपरोक्त विभिन्न प्रणालिए में से अनेक प्रणालियाँ शामिल हों। आरम्भ में इसमें केवल यांत्रिक और इलेक्त्रॉनिक प्रणालियों का मिश्रण होता था , जिसके कारण इसका नाम 'यन्त्रट्रॉनिकी' (यन्त्र + इलेक्ट्रॉनिकी का सरल रूप) पड़ा। किन्तु अब तकनीकी प्रणालियाँ जटिल हो गयीं हैं, और यन्त्रट्रॉनिकी की परिभाषा के अन्तर्गत और भी प्रणालियों को शामिल कर लिया गया है।
चंदू सरवटे
चंद्रशेखर त्रिंबक सरवटे (जिन्हें चंदू या चंद्र के रूप में जाना जाता है; 22 जुलाई 1920 में सागर, मध्य प्रदेश - 23 दिसंबर 2003 इंदौर में) एक भारतीय क्रिकेट खिलाड़ी थे। वह एक हरफनमौला खिलाड़ी थे और उन्होंने भारत के लिए 1946 से 1951 के बीच 9 टेस्ट मैच खेलें। हालांकि उन्हें कुछ खास सफलता नहीं मिली - उनका टेस्ट बल्लेबाजी औसत केवल 13.00 था, और उनका टेस्ट गेंदबाजी औसत 124.66 था। वे धीमी लेग ब्रेक गेंदबाजी करते थे।
हालांकि, प्रथम श्रेणी क्रिकेट में, उनका 32 वर्षों का एक लंबा करियर था, जिसके दौरान उन्होंने मध्य प्रांत और बरार, महाराष्ट्र, हिंदू, बॉम्बे, होलकर, मध्य प्रदेश और विदर्भ का प्रतिनिधित्व किया। 1946 में द ओवल में सरे के खिलाफ पारी उनकी सबसे प्रसिद्ध पारी थी, जब उन्होंने और श्यूट बनर्जी के साथ मिलकर आखिरी विकेट के लिए 249 रन जोड़े, जोकि पहले नौ विकेट द्वारा बनाये रन से भी ज्यादा था। यह प्रथम श्रेणी के क्रिकेट में एकमात्र मौका था, जब पुच्छले दो बल्लेबाजों ने शतक बनाए थे। प्रथम श्रेणी के क्रिकेट में दसवें और ग्यारहवें बल्लेबाजों के बीच बने सबसे ज्यादा भागीदारी का रिकार्ड आज भी कायम है। 1951 में होलकर की तरफ से बंगाल के खिलाफ उनका उच्चतम स्कोर 246 था, और 1946 में होलकर की तरफ से मैसूर के खिलाफ उनकी सर्वश्रेष्ठ गेंदबाजी 61 रन देकर 9 विकेट थी। प्रथम श्रेणी क्रिकेट में उनका कुल बल्लेबाजी औसत 32.73 था, और उनका गेंदबाजी औसत 23.54 था।
सरवटे 1980 के दशक की शुरुआत में तीन साल के लिए राष्ट्रीय चयनकर्ता थे, और उन चयनकर्ताओं में से एक थे जिन्होंने 1983 इंग्लैंड विश्व कप जीतने वाली टीम का चयन किया था। मध्य प्रदेश क्रिकेट एसोसिएशन के सचिव होने के साथ ही, वह अवसरों पर इसके चयन समिति के अध्यक्ष भी थे। सरवेट ने कला और कानून में डिग्री प्राप्त की हुई थी और पेशे से एक फिंगरप्रिंट विशेषज्ञ थे।
नमन ओझा
नमन विनयकुमार ओझा (जन्म:20 जुलाई 1983 को उज्जैन, मध्य प्रदेश में), एक भारतीय प्रथम श्रेणी के क्रिकेटर हैं। वह भारत के लिये अंतरराष्ट्रीय क्रिकेट में प्रतिनिधित्व भी कर चुके है। उन्होंने 28 अगस्त 2015 को श्रीलंका के खिलाफ भारत की तरफ से अपना पहला टेस्ट मैच खेला था।
14 अगस्त 2016 से ऑस्ट्रेलिया में दो अनौपचारिक 'टेस्ट' और चार राष्ट्र वनडे टूर्नामेंट के लिये नमन ओझा को भारत ए टीम के कप्तान के रूप में नामित किया गया था। 2014 का भारत ए टीम का ऑस्ट्रेलिया दौरा, ओझा के लिये एक यादगार था जिसमें उन्होंने एक चार-दिवसीय मैच के पहली पारी में दोहरा शतक और दूसरी पारी में शतक लगाया था।
वह शीर्ष क्रम के एक सक्षम बल्लेबाज और विकेटकीपर हैं, ओझा ने 2000-01 में मध्य प्रदेश की ओर से अपनी प्रथम श्रेणी क्रिकेट की शुरुआत की थी।
उन्होंने दक्षिण अफ्रीका में 2009 इंडियन प्रीमियर लीग में राजस्थान रॉयल्स का प्रतिनिधित्व किया था। उन्होंने राजस्थान रॉयल्स के लिए बल्लेबाजी की शुरुआत की और कुछ महत्वपूर्ण पारियाँ खेली। उन्होंने टूर्नामेंट में दो अर्धशतक बनाए और 11 छक्के लगाए। वह मध्य प्रदेश टी20 लीग में इंदौर के लिए भी खेलते है।
जुलाई 2014 में, ब्रिस्बेन में भारत ए के लिए एक अनौपचारिक मैच में खेलते हुए, नमन ने नाबाद 219 रन बनाए जिसमें 29 चौके और 8 छक्के शामिल थे। जून 2016 में, ऑस्ट्रेलिया के अगले दौरे में भारत ए का प्रतिनिधित्व करते हुए, नमन को कप्तान की ज़िम्मेदारी सौंपी गई थी।
ओझा की मुख्य भारतीय टीम में आगमन तब हुआ, जब चयनकर्ताओं ने विकेटकीपर महेंद्र सिंह धोनी सहित कई वरिष्ठ खिलाड़ियों को आराम कराने का फैसला किया, और उन्हें भारत के 2010 के जिम्बाब्वे दौरे के लिए ट्वेंटी-20 और उसी दौरे पर एक ओडीआई ट्राई सीरीज़ में बैक-अप विकेटकीपर के रूप में शामिल किया गया। अगस्त 2015 में श्रीलंका के भारत दौरे में विकेटकीपर रिद्धिमान साहा को हम्सट्रिंग चोट के कारण बाहर हो जाने के बाद, ओझा ने तीसरे टेस्ट में 32 वर्ष की उम्र में अपना पहले टेस्ट मैच में पदार्पण किया। ओझा ने 56 रन, चार कैच और एक स्टंपिंग के साथ टेस्ट पूरा किया।
अब्दुल कवी देसनावी
अब्दुल कवी देसनावी (1 नवंबर 1930 - 7 जुलाई 2011), एक भारतीय उर्दू भाषा के लेखक, आलोचक, ग्रंथसूची और भाषाविद थे। उन्होंने उर्दू साहित्य पर कई किताबें लिखीं। उनके काम में मौलाना अबुल कलाम आजाद, मिर्ज़ा ग़ालिब और अलामा मुहम्मद इकबाल के बारे में शामिल था। उन्हें साहित्यिक काम के लिए कई पुरस्कारों से सम्मानित किया गया था।
देसनावी का जन्म बिहार राज्य के नालंदा जिले के तहत ब्लॉक अस्थवान के देसान गांव में हुआ था। इनका जन्म एक मुस्लिम विद्वान सुलेमान नदवी के परिवार में हुआ, जोकि मुहम्मद के एक मान्यता प्राप्त इतिहासकार और जीवनी लेखक के वंशज होने का दावा करते थे। देसनावी सैयद मोहम्मद सईद रजा के पुत्र थे, जो सेंट जेवियर्स कॉलेज, मुंबई में उर्दू, अरबी और फारसी भाषाओं के प्रोफेसर थे। देसनावी के दो भाई, बड़े प्रोफेसर सैयद मोही रजा और छोटे सैयद अब्दुल वाली देसनावी थे।
देसनवी ने बिहार के आरा शहर से अपनी प्राथमिक शिक्षा पूरी की। उसके बाद उन्होंने सेंट जेवियर्स कॉलेज, मुंबई से स्नातक और स्नातकोत्तर पूर्ण किया। वे फरवरी 1961 में सैफिया पोस्ट ग्रेजुएट कॉलेज में उर्दू विभाग में प्रध्यापक बन गए। वह सैफिया कॉलेज के उर्दू विभाग के प्रोफेसर और प्रमुख बने। वह भारत और उर्दू दुनिया में एक प्रसिद्ध साहित्यिक व्यक्ति थे।
भोपाल में आज के कई विद्वान, कवि, और शिक्षक उनके छात्र रह चुके है, और कई अन्य छात्रों ने उनके मार्गदर्शन में पीएचडी डिग्री प्राप्त की। 7 जुलाई 2011 को भोपाल, भारत में उनकी मृत्यु हो गई।
दिलीप ट्रॉफी 2018
2018-19 दुलिप ट्रॉफी भारत में प्रथम श्रेणी क्रिकेट टूर्नामेंट दिलीप ट्रॉफी का 57 वां सीजन था, जो अगस्त और सितंबर 2018 में हुआ था। इंडिया रेड मौजूदा चैंपियन थे। सभी मैच डिंडीगुल में एनपीआर कॉलेज ग्राउंड में हुए थे। बीसीसीआई की तकनीकी समिति ने टूर्नामेंट को चार रणजी ट्रॉफी समूहों की चार टीमों की स्थापना की, 2002-03 दुलिप ट्रॉफी के समान, लेकिन टीम चयन के दिन, पिछले सीज़न का प्रारूप बरकरार रखा गया।
सभी तीन राउंड-रॉबिन मैच ड्रॉ के रूप में समाप्त हुए। पहला मैच, इंडिया रेड ने पहली पारी के नेतृत्व में तीन अंक हासिल किए, जिसमें भारत ग्रीन एक अंक प्राप्त कर रहा था। दूसरा मैच, इंडिया रेड ने भारत ब्लू पर पहली पारी का नेतृत्व किया, इसलिए तीन अंक प्राप्त हुए, और फाइनल में आगे बढ़े। तीसरे और अंतिम मैच में, इंडिया ब्लू ने भारत ग्रीन के खिलाफ पहली पारी का नेतृत्व किया और फाइनल में पहुंचा।
इंडिया ब्लू ने टूर्नामेंट जीता, फाइनल में एक पारी और 187 रनों से भारत रेड को हराया।
स्तन अतिवृद्धि
स्तन अतिवृद्धि स्तन संयोजी ऊतकों की एक दुर्लभ चिकित्सा स्थिति है जिसमें स्तन अत्यधिक बड़े हो जाते हैं। स्तन ऊतकों का स्तन अतिवृद्धि कुछ हार्मोन जैसे मादा सेक्स हार्मोन, प्रोलैक्टिन और विकास कारकों के लिए हिस्टोलोजीक्ल संवेदनशीलता में वृद्धि के कारण हो सकता है। यह स्थिति गंभीरता के आधार पर दो प्रकार से विभाजित होती है: मैक्रोमास्टिया और गिगेंटोमास्टिया। इस रोग का संकेत स्तन वजन में अत्यधिक वृधि से होता है जो कुल शरीर के वजन से लगभग ३% तक अधिक होता है।स्तन वृधि से मांसपेशियों में असुविधा और उसकी त्वचा अत्यधिक फैल जाती है, जिससे कुछ मामलों में अल्सरेशन होने की भी संभावना हो सकती हैं। इस रोग से दोनों स्तनों पर एक सा प्रभाव होता हैं परन्तु कुछ स्थिति में एक स्तन पर दूसरे से अधिक प्रभाव होता है, जिससे असमानता होती है और एक स्तन दूसरे से बड़ा दिखाई देता है। यह स्थिति स्तन के अतिरिक्त निप्पल और ऐरोला को भी व्यक्तिगत रूप से प्रभावित करती है।
कारण
स्तन अतिवृद्धि का प्रस्तावित कारणों में स्तन में कुछ हार्मोन (एस्ट्रोजन, प्रोजेस्टेरोन, और प्रोलैक्टिन) के स्तर में वृद्धि/अभिव्यक्ति या बढ़ी संवेदनशीलता और/या विकास कारक (हेपेटिक विकास कारक, इंसुलिन-जैसे विकास कारक और एपिडर्मल वृद्धि कारक) शामिल हैं, जो की स्तन अतिवृद्धि को पैदा करते हैं।
मैक्रोमैस्टिक स्तन मुख्य रूप से एडीपोज और रेशेदार ऊतक के रूप में उत्पन्न होते है, जबकि ग्रंथि संबंधी ऊतक अनिवार्य रूप से स्थिर रहते है। मैक्रोमैस्टिक लगभग आधी से ज्यादा महिलओं में एरोमैटस अतिरिक्त सिंड्रोम के रूप में पाया जाता हैं।
इलाज
मेडिकल रेजिमेंट्स में टैमॉक्सिफेन, प्रोजेस्टेरोन, ब्रोमोक्रिप्टिन, गोनाडोट्रॉपिन-रिलीजिंग हार्मोन एगोनिस्ट लेप्रोरेलीन, और टेस्टोस्टेरोन शामिल हैं। गर्भावस्था में मैक्रोमैस्टिया का सर्जरी के बिना स्तन स्तनपान दवाओं के साथ इलाज किया जा सकता हैं। सर्जिकल थेरेपी में मेमाप्लास्टी और मेस्कटोमी शामिल हैं। किशोरावस्था में स्तन अतिवृद्धि के लिए, ज्ञात और अज्ञात दुष्प्रभावों के कारण आमतौर पर दवा उपचार, हार्मोन थेरेपी, और स्टेरॉयड और गैर-निर्णायक उपचार की सिफारिश नहीं की जाती है। इस स्थिति में स्तन रिडक्शन ही सचिव सुझाव हैं स्तन अतिवृद्धि को कम करने के लिए। कुछ मामलों में आक्रामक या शल्य चिकित्सा उपचार के बाद, स्तन बढ़ने या फिर से बढ़ना जारी रख सकता है, एक अंतिम उपाय के रूप में एक पूर्ण मास्टक्टोमी की सिफारिश की जा सकती है। कुछ मामलों में आक्रामक या शल्य चिकित्सा उपचार के बाद, स्तन बढ़ने या फिर बढ़ना जारी रख सकता है, एक अंतिम उपाय के रूप में एक पूर्ण मास्टक्टोमी ही पूर्णत: इलाज है।
समाश्रयण विश्लेषण
सांख्यिकीय मॉडलिंग में, विभिन्न चरों के बीच सम्बन्ध का आकलन करने के लिए प्रयुक्त सांख्यिकीय प्रक्रियाओं के समूह को समाश्रयण विश्लेषण (रिग्रेशन एनालिसिस) कहते हैं। समाश्रय विश्लेषण में अनेकों चरों की मॉडलिंग करने और विश्लेषण करने के लिए बहुत सी तकनीकें प्रयोग की जातीं हैं। इसको और सरल रूप से कहें तो, समाश्रयण विश्लेषण हमें यह जानने में सहायता करता है कि जब किसी स्वतन्त्र चर (independent variable) का मान बदला जाता है तो परतन्त्र चर (dependent variable) का मान किस प्रकार बदलता है। उदाहरण के लिए, विभिन्न आयु वाले हजारों या लाखों लोगों की ऊँचाई की माप लेकर हम आदमी की आयु और उसकी उँचाई में एक सम्बन्ध स्थापित कर सकते हैं। यहाँ आयु एक स्वतन्त्र चर है तथा ऊँचाई परतन्त्र चर।
काबर झील पक्षी विहार
काबर झील अथवा कावर झील जिसे स्थानीय रूप से काबर ताल, कनवार ताल या कावर ताल भी कहते हैं, भारतीय राज्य बिहार के बेगूसराय जिले में मीठे पानी की एक उथली झील है। यह झील जिला मुख्यालय बेगूसराय से तकरीबन 22 किलोमीटर उत्तर में और बिहार के राजधानी नगर पटना से 100 किलोमीटर पूरब में स्थित है। इस झील और आसपास की नमभूमि (वेटलैंड) को पक्षी विहार का दर्जा प्राप्त है। बिहार सरकार के वन विभाग के आँकड़ों के मुताबिक़ इसे पक्षी विहार का दर्जा 1989 में दिया गया और यह कुल 63.11 वर्ग किलोमीटर क्षेत्र पर विस्तार लिए हुए है। यहाँ जाड़ों में काफी प्रवासी पक्षी आते हैं जिनमें विदेशी पक्षी भी शामिल हैं, हालाँकि, हाल के समय में यह झील पानी की कमी से जूझ रही है और सरकारी योजनाओं के पारित होने के बावज़ूद उपेक्षा के चलते संकटपूर्ण स्थिति में है। झील पर निर्भर स्थानीय मछुआरे (मल्लाह) भी इसके कारण संकट झेल रहे हैं।
झील के नजदीक ही जय मंगल गढ़ के नाम से एक प्रसिद्ध एक मंदिर भी है जिसे पाल वंश के काल में स्थापित माना जाता है और यह भी अनुमान है कि यह एक किले के रूप में था।
ईस्ट इंडियन
ईस्ट इंडियन या ईस्ट इंडियन कैथोलिक मराठी भाषा के वक्ताओं हैं। वे रोमन कैथोलिक विश्वास के अनुयायी हैं। वे मुख्य रूप से मुंबई, ठाणे, रायगढ़ के मूल निवासी हैं। ईस्ट इंडियन लोक पुर्तगाली के प्रचार से प्रेरित होते हैं इसलिए उनकी संस्कृति में पुर्तगाली का कुछ प्रभाव भी होता है, लेकिन उन्होंने अपनी मराठी परंपरा और भाषा को बरकरार रखा है।
ट्रांसजेंडर व्यक्ति (अधिकारों का संरक्षण) विधेयक, 2017
ट्रांसजेंडर व्यक्ति (अधिकारों का संरक्षण) विधेयक, 2017 ट्रांसजेंडर अधिकारों को पहचानने के लिए पाकिस्तान के सीनेट द्वारा पारित एक बिल था, अब वे सरकारी कार्यालयों के साथ ट्रांसजेंडर के रूप में पंजीकरण कर सकते हैं।
गर्भपात कानून
गर्भपात कानून, अनुमति, प्रतिबंधित, सीमित प्रतिबंध, या गर्भपात की वैधता को नियंत्रित करता है। धार्मिक, नैतिक, व्यावहारिक और राजनीतिक आधार पर इतिहास के माध्यम से कई समाजों में गर्भपात एक विवादास्पद विषय रहा है। इसे अक्सर प्रतिबंधित किया गया है और अन्यथा कानून द्वारा सीमित किया गया है। हालांकि, कई क्षेत्रों में अवैध होने के बावजुद गर्भपात आम हैं। विश्व स्वास्थ्य संगठन (डब्ल्यूएचओ) के अनुसार, गर्भपात दर उन देशों में समान है जहां प्रक्रिया कानूनन है और उन क्षेत्रों में जहां आधुनिक गर्भ निरोधकों की अनुपलब्धता के कारण गर्भपात अवैध है।
डब्ल्यूएचओ के अनुसार, गर्भनिरोधक तक पहुंच में वृद्धि के कारण दुनिया भर में गर्भपात की संख्या में कमी आई है। वर्तमान में दुनिया भर की लगभग दो तिहाई महिलाएं उन देशों में रहती हैं जहां सामाजिक, आर्थिक, या व्यक्तिगत कारणों से गर्भपात कराने की इजाजत मिल जाती है। गर्भपात कानून देश-देश के बीच व्यापक रूप से भिन्न होते हैं। लैटिन अमेरिका (डोमिनिकन गणराज्य, अल साल्वाडोर, और निकरागुआ) में तीन देश और यूरोप में दो (माल्टा और वेटिकन सिटी) देशों में यह प्रक्रिया पूरी तरह से प्रतिबंधित हैं।
चिरैया विधानसभा निर्वाचन क्षेत्र, बिहार
चिरैया विधान सभा निर्वाचन क्षेत्र भारतीय राज्य बिहार के पूर्वी चंपारण जिले का एक विधान्सभा क्षेत्र है।
Krishnanandan344@gmail.com
रमीना अशफाक
रमीना अशफाक एक पाकिस्तानी- अमेरिकी ब्यूटी क्वीन है, जिसे मिस वर्ल्ड पाकिस्तान 2016 के रूप में ताज पहनाया गया था। उन्होंने नवंबर 2017 को मिस अर्थ 2017 में पाकिस्तान का प्रतिनिधित्व किया। रमीना अशफाक अब तक 3 ब्यूटी कांटेस्ट जीत चुकी है और कई बड़े इंटरनेशनल ब्रांड्स के लिए मॉडलिंग कर रही है। वह कई मैग्जीन के कवर पेज पर जगह बना चुकी हैं। साथ ही वह एलबम वीडियो में भी काम कर चुकी हैं। फिलहाल वह फ्लोरिडा में रहती हैं।
शरमाना
मनोवैज्ञानिक कारणों से एक व्यक्ति के चेहरे का लाल होना शरमाना कहलाता है। यह आमतौर पर अनैच्छिक होता है और भावनात्मक तनाव से होता है। ये खास तौर पर जुनून, शर्मिंदगी, क्रोध, या रूमानी उत्तेजना से जुड़ा हुआ है।
उन लोगों का गंभीर रूप से शरमाना आम है जो सामाजिक घबराहट का सामना करते हैं जिसमें व्यक्ति सामाजिक और प्रदर्शन की स्थिति में चरम और लगातार चिंता का अनुभव करता है।
वाहिनी विस्फारण
वाहिनी विस्फारण,स्तन या स्तन नलिका एक्टैसिया या प्लाज़्मा सेल मास्टिटिस वह स्थिति है जिसमें लैक्टिफेरस नलिका अवरुद्ध और मलिन हो जाती है। यह हरीश निर्वहन का सबसे आम कारण है।स्तन डक्ट इक्टैसिया स्तन कैंसर जैसे प्रतीत हो सकते हैं। यह समस्या आमतौर पर रजोनिवृत्ति की उम्र के बाद हो सकती हैं।और यह समस्या आमतौर पर धूम्रपान करने वाले लोगों में पाई जाती हैं।
वाहिनी विस्फारण के लक्षणों में निप्पल रिट्रैक्शन, इनवर्जन, दर्द, और कभी-कभी स्तन से खून का निर्वहन भी हो सकता हैं।  डक्ट चौड़ाई आमतौर पर गुप्त कोलोस्ट्रम समेत गुप्त स्टैसिस का परिणाम मानी जाती है, जो परिधीय सूजन और फाइब्रोसिस का भी कारण बन सकती है। हालांकि, क्योंकि गैर-विशिष्ट नलिका चौड़ाई सामान्य है, यह कई प्रक्रियाओं में संयोगजनक खोज भी हो सकती है।
हाल ही में यह समस्या लाइव मरीजों में केवल नॉन इनवेसिव विधियां द्वारा मूल्यांकित की गयी हैं परन्तु यह स्पष्ट नहीं है कि बायोप्सी के परिणामों के साथ इन नॉन इनवेसिव विधियां के परिणामों की तुलना कैसे की जानी चाहिए। कोर बायोप्सीज़ पर निदान प्लाज्मा सेल समृद्ध घावों में, स्टेरॉयड-उत्तरदायी आईजीजी 4-संबंधित मास्टिटिस की पहचान आईजीजी/आईजीजी ४ इमयूनोस्टैनिंग द्वारा की जा सकती है।डक्ट एक्टैसिया सिंड्रोम हिस्टोपैथोलॉजिकल निष्कर्षों से जुड़ा हुआ है जो साधारण डक्ट चौड़ाई से अलग होते हैं। माईओपेथेलियल सेल परत को चौड़ा करने वाली गैर-विशिष्ट नलिका के अलावा एट्रोफिक, गायब या रेशेदार ऊतक द्वारा प्रतिस्थापित किया जाता है। मूल क्यूबोईडल उपकला परत भी गंभीर रूप से विकलांग या गायब हो सकता है। विशेषता कैलिफिकेशन अक्सर मैमोग्राफिक छवियों पर दिखाई देते हैं। पेरिडक्टल मास्टिटिस, कॉमेडो मास्टिटिस, स्तन की अन्य गुप्त बीमारी, प्लाज़्मा सेल मास्टिटिस और मास्टिटिस ओब्लिटरन्स को भी कभी-कभी डक्ट एक्टैसिया सिंड्रोम के समानार्थी माना जाता है। यह स्थिति आमतौर पर आत्म-सीमित होती है, और इसे सर्जरी के लिए पख़्तियार नहीं किया जाता है।
वैधता (राजनैतिक)
राजनीति विज्ञान में वैधता (Legitimacy) सामान्यतः शासकीय कानून अथवा व्यवस्था के मध्य अधिकार और प्राधिकारण की स्वीकृति है।
अरब समाज में महिलाएं
अरब दुनिया में महिलाओं और दुनिया के अन्य क्षेत्रों में, यह है कि ऐसी महिलाओं के पूरे इतिहास में भेदभाव का अनुभव होता है और वे अपनी स्वतंत्रता और अधिकारों के प्रतिबंधों के अधीन रहते हैं। इनमें से कुछ प्रथा धार्मिक मान्यताओं पर आधारित हैं, लेकिन कई सीमाएं परंपरागत और धर्म से सांस्कृतिक और उभरती हैं। इन मुख्य बाधाओं से महिलाओं के अधिकारों और स्वतंत्रताओं के प्रति बाधा उत्पन्न होती है जो आपराधिक न्याय, अर्थव्यवस्था, शिक्षा और स्वास्थ्य देखभाल से निपटने वाले कानूनों में दिखाई देती हैं।
विज्ञान और प्रौद्योगिकी में मुस्लिम महिलाएं
विज्ञान और प्रौद्योगिकी में मुस्लिम महिलाएं इस्लामी स्वर्ण युग के बाद, मुस्लिम महिलाएं विभिन्न विज्ञान में सक्रिय रूप से भाग ले रही हैं। अंतरराष्ट्रीय मंच पर महिलाओं में विज्ञान और प्रौद्योगिकी में मुस्लिम देशों द्वारा कार्यक्रम आयोजित किए गये हैं।
अनुशेह अंसारी एक ईरानी मूल की अमेरिकी इंजीनियर है जो 18 सितंबर, 2006, में अंतरिक्ष में गई थीं।
संयुक्त राज्य अमेरिका के चुनाव, वर्ष 2018
संयुक्त राज्य अमेरिका में वर्ष 2018 के चुनाव (कुछ विशेष चुनावों के अतिरिक्त) मंगलवार, ६ नंबर, २०१८ को आयोजित किए जाएँगे। ये सभी चुनाव, चाहे वे संघीय चुनाव हों, राज्य स्तरीय या स्थानीय कार्यालय के चुनाव, संघीय या राष्ट्रीय स्तर पर प्रशासित किए जाने के स्थान पर उनके सम्बंधित राज्य या स्थानीय सरकार द्वारा प्रशासित किए जाएँगे।  ये मध्यावधि चुनाव रिपब्लिकन पार्टी के राष्ट्रपति डोनाल्ड ट्रम्प के पहले कार्यकाल बीचोबीच आयोजित होंने वाले हैं। संयुक्त राज्य अमेरिका की प्रतिनिधि सभा में ४३५ सीटों के लिए और संयुक्त राज्य अमेरिका की सीनेट में १०० में से ३५ सीटों के लिए चुनाव लड़ा जाएगा। इसके अलावा, ३९ राज्य और क्षेत्रीय राज्यपाल के पदों के साथ ही साथ कई अन्य राज्य और अन्य स्थानीय स्तर के चुनाव भी लड़े जाएंगे।
सभी लोकतान्त्रिक नेताओं द्वारा जारी चुनाव विज्ञापनों में से उनके लगभग आधे विज्ञापन स्वास्थ्य देखभाल की ओर ध्यान आकर्षित करते हैं, विशेष रूप से अफोर्डेबल केयर एक्ट (ओबामाकेयर) के पक्ष में हैं और पहले से मौजूद स्वास्थ्य समस्याओं से ग्रस्त व्यक्तियों के लिए स्वास्थ्य सुरक्षा योजना जारी रखने या एक-भुगतान वाली स्वास्थ्य सुरक्षा में परिवर्तित करने की बात करते हैं। लगभग एक तिहाई रिपब्लिकन द्वारा जारी विज्ञापनों का ध्यान कर, विशेष रूप से करों में कटौती और रोजगाार अधिनियम २०१७ पर है।
मात्रात्मक अनुसंधान
मात्रात्मक अनुसंधान शोध का एक प्रकार है। यह एक रेखीय होता है। इसके अंतर्गत संख्यात्मक तथ्यों की संकल्पना की जाती है। इसमें निगमनात्मक तर्क पद्धति का प्रयोग किया जाता है।
अंतर्गर्भाशय अस्थानता
अंतर्गर्भाश्य अस्थानता (Endometrosis) स्त्रियों के अंतर्गर्भाशयकला (endometrium) में होने वाली एक समस्या है जिसमें मासिक धर्म के दौरान दर्द होना, यौन संबंध बनाते समय दर्द होना जैसे प्रमुख लक्षण दिखाई पड़ते हैं।
एक अपक्षयी सिंड्रोम है जो अंतर्गर्भाशयकला (एंडोमेट्रियम) के किनारे पर उत्पन्न होता हैं। यह एक दर्दनाक स्थिति हैं जिसमें गर्भाशय के अंदर की रेखाएं-एंडोमेट्रियम-गर्भाशय के बाहर बढ़ने लगती है। यह आमतौर पर अंडाशय, फैलोपियन ट्यूब और ऊतक के किनारों पर उत्पन्न होती हैं। शायद ही कभी, एंडोमेट्रियल ऊतक श्रोणि के अंगों से परे फैल सकता है।
अंतर्गर्भाश्य अस्थानता (एंडोमेट्रोसिस) का प्राथमिक लक्षण श्रोणि दर्द होता है, जो अक्सर आपके मासिक धर्म से जुड़ा होता है। यद्यपि कई महिलाएं मासिक धर्म की अवधि के दौरान ऐंठन का अनुभव करती हैं, लेकिन एंडोमेट्रोसिस वाली महिलाएं आम तौर पर मासिक धर्म दर्द का वर्णन करती हैं जो सामान्य से कहीं अधिक खराब होती है। वे यह भी रिपोर्ट करते हैं कि दर्द समय के साथ बढ़ता है।
एंडोमेट्रोसिस के सामान्य लक्षण निम्न हैं:
एंडोमेट्रोसिस को कभी-कभी श्रोणि दर्द, श्रोणि सूजन रोग (पीआईडी) या डिम्बग्रंथि के सिस्ट से भी गलत समझा जा सकता हैं। यह चिड़चिड़ा आंत्र सिंड्रोम (आईबीएस) के साथ भी भ्रमित हो सकता है। यह एक ऐसी स्थिति हैं जो दस्त, कब्ज और पेट की कटाई के कारण बनती है। आईबीएस सिंड्रोम एंडोमेट्रोसिस के साथ उत्पन्न हो सकता है, जो निदान को जटिल कर सकता है।
हालांकि एंडोमेट्रोसिस का सटीक कारण निश्चित नहीं है परन्तु संभावित स्पष्टीकरणों में कुछ कारण शामिल हैं:एंडोमेट्रोसिस आमतौर पर मासिक धर्म (मेनारचे) की शुरुआत के कई सालों बाद विकसित होता है। अंतर्गर्भाश्य अस्थानता (एंडोमेट्रोसिस) के संकेत और लक्षण अस्थायी रूप से गर्भावस्था के साथ समाप्त होते हैं और रजोनिवृत्ति के साथ स्थायी रूप से समाप्त होते हैं, जब तक कि आप एस्ट्रोजेन नहीं ले लेते।
बस्तर का दशहरा
छत्तीसगढ़ के बस्तर क्षेत्र में मनाया जाने वाला दशहरा अपने विशेष स्वरूप के कारण प्रसिद्ध है। बस्तर का दशहरा दुनिया का सबसे लंबे समय तक चलने वाला लोक पर्व माना जाता है। अपनी अनोखी संस्कृति की वजह से बस्तर वैश्विक स्तर पर हमेशा चर्चा में रहा है। इसमें दन्तेश्वरी देवी की पूजा-अर्चना की जाती है। जगदलपुर के दन्तेश्वरी मन्दिर में विशेष पूजा कार्यक्रम किया जाता है।
दन्तेश्वरी मन्दिर
दन्तेश्वरी मन्दिर छत्तीसगढ़ के दन्तेवाड़ा में स्थित एक शक्तिपीठ है जो दन्तेश्वरी देवी को समर्पित है। इस मन्दिर का निर्माण १४वीं शताब्दी में हुआ था। दन्तेवाड़ा का नाम देवी दन्तेश्वरी के नाम पर ही पड़ा है जो काकतीय राजाओं की कुलदेवी हैं। परम्परागत रूप से देवी दन्तेश्वरी बस्तर राज्य की भी कुलदेवी हैं।== अवलोकन ==
गाल
गाल आँखों के नीचे चेहरे का और नाक और बाएँ या दाएँ कान के बीच का क्षेत्र होता है। अन्य जानवरों में गालों को भी कहा जा सकता है। गाल मनुष्यों में मांसल होते हैं, त्वचा ठोड़ी और जबड़े से लटकी हुई होती है और यह मानव मुँह की गौण दीवार बनाते हैं।
कायदे आजम ट्रॉफी 2018
2018-19 कायदे आजम ट्रॉफी प्रथम श्रेणी की घरेलू क्रिकेट प्रतियोगिता थी जो 1 सितंबर से 8 दिसंबर 2018 तक पाकिस्तान में हुई थी। प्रत्येक मैच के समापन के बाद, टीमों ने एक दूसरे को 2018-19 क्वाड-ए-आज़म वन डे कप टूर्नामेंट में एक लिस्ट ए स्थिरता में खेला। सुई उत्तरी गैस पाइपलाइन लिमिटेड मौजूदा चैंपियन थे।
अप्रैल 2018 में, जराई ताराकिती बैंक लिमिटेड (जेडटीबीएल) ने प्रतियोगिता के इस साल के संस्करण के लिए अर्हता प्राप्त करने के लिए संरक्षक के ट्रॉफी ग्रेड -2 टूर्नामेंट जीता। जेडटीबीएल ने 151 रनों से लाहौर ब्लूज़ के खिलाफ क्वाड-ए-आज़म ट्रॉफी का अपना पहला मैच जीता।
टूर्नामेंट की शुरुआत से पहले, दो टीमों को उनकी टीमों ने छोड़ दिया था। हबीब बैंक लिमिटेड (एचबीएल) के कप्तान अहमद शहजाद को प्रतिबंधित पदार्थ के उपयोग के लिए सकारात्मक जांच के बाद एचबीएल की टीम से बाहर कर दिया गया था। स्पॉट फिक्सिंग में कथित तौर पर शामिल होने के बाद, पाकिस्तान टेलीविजन के लिए खेलने के लिए हसन रजा का चयन नहीं किया गया था।
टूर्नामेंट के दौरान, कुछ पिचों की गुणवत्ता पर सवाल उठाया गया था। इसमें जल और विद्युत विकास प्राधिकरण और सुई दक्षिणी गैस कंपनी के बीच स्थिरता शामिल थी, जिसे एक असुरक्षित पिच के कारण पहले दिन छोड़ दिया गया था, इसे तीन दिवसीय खेल के रूप में पुनरारंभ करने से पहले और सुई उत्तरी गैस पाइपलाइनों के बीच स्थिरता लिमिटेड और हबीब बैंक लिमिटेड, जिन्होंने सुई उत्तरी गैस पाइपलाइन लिमिटेड को अपनी पहली पारी में केवल 35 रनों के लिए आउट किया था।
पूल ए में, सुई उत्तरी गैस पाइपलाइन लिमिटेड, पेशावर, खान अनुसंधान प्रयोगशालाएं और हबीब बैंक लिमिटेड सभी टूर्नामेंट के सुपर आठ खंड में आगे बढ़े। वे पूल बी से सूई दक्षिणी गैस निगम, जल और विद्युत विकास प्राधिकरण, कराची सफेद और लाहौर ब्लूज़ से जुड़े हुए थे। सुपर आठ फिक्स्चर मूल रूप से लाहौर में होने वाले थे। हालांकि, खराब क्रिकेट के कारण पाकिस्तान क्रिकेट बोर्ड (पीसीबी) ने कराची में मैचों को स्थानांतरित कर दिया। इस बीच, पूल ए से इस्लामाबाद और पूल बी से जराई ताराकिती बैंक लिमिटेड दोनों को अगले सीजन के लिए दूसरे स्तर पर रवाना कर दिया गया।
सुई उत्तरी गैस पाइपलाइन और हबीब बैंक लिमिटेड ने टूर्नामेंट के फाइनल में प्रगति के लिए अपने संबंधित सुपर आठ समूहों को जीता। कई सालों में पहली बार, फाइनल टेलीविजन पर लाइव नहीं दिखाया गया था। मैच में पहली पारी का नेतृत्व करने के बाद हबीब बैंक लिमिटेड ने ड्रा के रूप में अंतिम समापन के बावजूद टूर्नामेंट जीता।
एशिया कप क्वालीफायर 2018
2018 एशिया कप क्वालीफायर एक क्रिकेट टूर्नामेंट था जो 29 अगस्त से 6 सितंबर 2018 तक मलेशिया में आयोजित किया गया था। यह आयोजन 2018 एशिया कप के लिए क्वालीफायर के रूप में कार्य करता था। समूह चरण से शीर्ष दो टीमें फाइनल में मिले, विजेता 2018 एशिया कप में आगे बढ़े। 30 अगस्त 2018 को संयुक्त अरब अमीरात और नेपाल के बीच एक दिवसीय अंतरराष्ट्रीय (वनडे) मैच था। यह पहली बार था जब दोनों पक्ष एकदिवसीय मैच में एक-दूसरे से खेले थे, संयुक्त अरब अमीरात ने 78 रनों से मुकाबला जीतने के लिए आगे बढ़े।
संयुक्त अरब अमीरात आठ अंक के साथ समूह मंच के शीर्ष पर समाप्त हुआ। वे हांगकांग के फाइनल में शामिल हुए, जिन्होंने सात अंक के साथ दूसरा स्थान हासिल किया, और ओमान की तुलना में बेहतर नेट रन रेट, जो सात अंक के साथ भी समाप्त हुआ। 2018 एशिया कप के लिए अर्हता प्राप्त करने के लिए हांगकांग ने फाइनल जीता, संयुक्त अरब अमीरात को दो विकेट से हराया। हांगकांग के कप्तान अंशुमन रथ ने बाद में कहा कि "पिछले कुछ महीनों में इस टूर्नामेंट में जो कड़ी मेहनत हुई है, उसने वास्तव में भुगतान किया है"।
राग गोरख कल्याण
गोरख कल्याण हिन्दुस्तानी शास्त्रीय संगीत का एक राग है।
संकलन-त्रय
कथावस्तु, चरित्र-चित्रण, संवाद, देश-काल, भाषा-शैली, उद्देश्य, अभिनेयता एवं संकलन-त्रय एकांकी नाटक के प्रमुख तत्त्व हैं। इनमें संकलन-त्रय का निर्वाह एकांकी और नाटक के लिए अनिवार्य है। नाटक में संकलन त्रय- संकलन त्रय तीन चीजों के संकलन को कहते हैं परन्तु साहित्य में यह विशेष अर्थ में प्रयोग होता है जिस में देश यानी स्थान जैसे-देहली, कोलकाता आदि का वर्णन किया जाएगा। दूसरा है काल या समय यानि कोई घटना किस समय की है जैसे-विभाजन की त्रासदी का समय, स्वतन्त्रता के बाद का समय आदि। तीसरा है वातावरण। जैसे-वहाँ पर कैसा वातावरण है? उस समय लोग कैसी भाषा बोलते हैं कैसे वस्त्र पहनते हैं आदि इन तीनों को मिलाकर साहित्य में संकलन त्रय कहा जाता है।
अरस्तु के काव्यशास्त्र पोएटिक्स में समय की एकता (यूनिटी ऑफ टाइम), स्थान की एकता (यूनिटी ऑफ प्लेस) तथा कार्य की एकता (यूनिटी ऑफ ऐक्शन) का जिक्र किया है। अरस्तु ने त्रासदी के विवेचन में लिखा है- "त्रासदी को यथासंभव सूर्य की परिक्रमा (एक दिन) या इससे कुछ अधिक समय तक सीमित रखने का प्रयत्न किया जाता है।"
संसाधन प्रबंधन
संगठनात्मक अध्ययन में संसाधन प्रबंधन आवश्यकतानुसार संघठनात्मक संसाधनों का दक्ष और प्रभावी विकास है। इस तरह के संसाधनों में वित्तिय संसाधन, आविष्कार, मानवीय कौशल, उत्पादन संसाधन अथवा सूचना प्रौद्योगिकी समाहित हैं।
शोला और शबनम (1961 फ़िल्म)
शोला और शबनम 1961 में बनी हिन्दी भाषा की नाट्य प्रेमकहानी फ़िल्म है। धर्मेन्द्र, तरला मेहता, अभि भट्टाचार्य, विजयलक्ष्मी और एम. राजन अभिनीत ये फ़िल्म रमेश सैगल द्वारा निर्देशित है। यह धर्मेंद्र की शुरुआती फिल्मों में से एक है।
रवि या "बुन्नू" और संध्या, रवि के गरीब होने के बावजूद बचपन के प्रेमी हैं। रवि गरीब और संध्या अमीर हैं। संध्या के पिता, जो रेलवे में एक वरिष्ठ अधिकारी हैं, का तबादला किया गया; रवि और संध्या अलग हो गए हैं। कई सालों बाद, रवि (धर्मेन्द्र) एक युवा युवक में परिपक्व हो गया है। अमीर या प्रभावशाली नहीं होने के कारण, रवि को नौकरी ढूंढना मुश्किल हो गया और उसने अपने दोस्त प्रकाश (एम. राजन) से संपर्क करने का फैसला किया। प्रकाश एक खुशहाल भाग्यशाली बच्चा है, जिसका परिवार जंगलों के बीच एक बड़ा लकड़ी का कारखाना चलाता है। उसने उसे उदार वेतन (300 रुपये प्रति माह) पर रवि को रखा, हालांकि रवि केवल 100 रुपये मांगता है।
प्रकाश का बड़ा भाई आकाश है। आकाश स्नातक किया हुआ है, उसके कुटिल पिता के कारण उसकी प्रेमिका, एक गरीब गांव लड़की ने आत्महत्या की है। आकाश अक्सर नशे रहता है, लेकिन अपने छोटे भाई से प्यार करता है। प्रकाश उसके पिता के दोस्त की बेटी संध्या (तारला मेहता) से प्यार हो गया, जो उनके जंगल के घर में आती है। यह वही संध्या है जिसने अपने बचपन में रवि से प्यार किया था। रवि उसे पहले पहचान नहीं पाता है, लेकिन सच्चाई का क्षण तब आता है जब प्रकाश रवि को गाना गाने को कहता है। यह वही गीत था जो रवि और संध्या बचपन में गाया करते थे, और वे दोनों इसे महसूस करते थे, हालांकि रहस्य को प्रकट नहीं करते।
रवि अभी भी उस लड़की से प्यार करता है जिससे वह बचपन में अलग हो गया था, लेकिन अपने दोस्त प्रकाश की खुशी के रास्ते में नहीं आना चाहता। संध्या भी रवि से प्यार करती है, और प्रकाश की बजाय उससे शादी करना चाहती है। फिल्म के अंत तक, प्रकाश रवि और संध्या के विशेष संबंधों से अनजान है। संध्या के लिए रवि की भावनाओं को आकाश द्वारा महसूस किया जाता है, जिसने खुद को प्यार में खो दिया है। आकाश को अब एक विकल्प का सामना करना पड़ रहा है: या तो रवि और संध्या के सच्चे प्यार को अनदेखा कर दे और संध्या और प्रकाश के संघ के साथ आगे बढ़ जाए, या रवि और संध्या के साथ हो जाए और अपने भाई प्रकाश का दिल को तोड़ दें।
शोला और शबनम
शोला और शबनम से दो फ़िल्म के लेख मौजूद हैं:-
बाहा परब
बाहा पोरोब (बाहा पर्व/ᱵᱟᱦᱟ ᱯᱚᱨᱚᱵ) भारत के हो, संताल, ओराँव, मुण्डा एवं अन्य जनजातियों का पर्व है। 'बाहा' का अर्थ है फूल। इस पर्व के अवसर पर बच्चे, पुरुष और स्त्रियाँ सभी परम्परागत वस्त्र धारण करते है तथा मदाल बजाया जाता है।
चैत्र माह आरम्भ होने से पहले बाहा पर्व मनाया जाता है। ग्राम के लोग बैठक कर सारे कार्यकर्म का निर्धारण करते हैं। उसके बाद अपने देवताओं (मृत पूर्वज ) के लिए पुवाल का घर बना कर जाहेर स्थान (जाहेरथान) में पूजा-अर्चना की जाती है जिसमे खासकर आम, महुआ के फूलों को चढ़ाया जाता है। गावं के लोग भोग ग्रहण करके जब गाँव वापस लौटते हैं तब उनके पैर धोकर उनका स्वागत किया जाता है। उसके बाद उत्सव मनाया जाता है। एक-दूसरे पर पानी डालकर खेलते है और संध्या के समय नाच और गाना करके परब मनाया जाता है।
रक्तबीज
हिन्दू पौराणिक कथाओं में, रक्तबीज एक असुर था जिसने शुम्भ-निशुम्भ के साथ मिलकर देवी दुर्गा और काली देवी के साथ युद्ध किया।
धार्मिक मान्यता के अनुसार वह एक ऐसा दानव था जिसे यह वरदान था की जब जब उसके लहू की बूंद इस धरती पर गिरेगी तब तब हर बूंद से एक नया रक्तबीज जन्म ले लेगा जो बल , शरीर और रूप से मुख्य रक्तबीज के समान ही होगा।